Diari Oficial de la Generalitat Valenciana


Sumari del DOGV 1476, del 04-02-1991 (1991/820201)

RESOLUCIÓ de 21 de gener de 1991, de la Universitat Politècnica de València, per la qual es convoquen proves d'habilitació pel sistema de concurs-oposició lliure per a l'ingrés en el grup d'Ajudants de Biblioteques, Arxius i Museus.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1476

Data del DOGV
:   04-02-1991

Secció del DOGV
:   AUTORITATS I PERSONAL

Número del document
:   1991/820201


Data del document
:   21-01-1991

Organisme emissor
:   Universitat Politècnica de València

Tipus de document
:   Resolució

RESOLUCIO de 21 de gener de 1991, de la Universitat Politècnica de Valencia, per la qual es convoquen proves d'habilitació pel sistema de concurs-oposició lliure per a l'ingrés en el grup d'ajudants de biblioteques, arxius i museus.  
Segons que disposa la normativa vigent i com que hi ha llocs vacants d'ajudants de biblioteques, arxius i museus amb destinació a la biblioteca general de la Universitat Politècnica de València, amb l'objecte de cobrir els esmentats llocs vacants que hi ha, i en virtut de les competències atribuïdes en la Llei 11/1983, del 25 d'agost, i el Decret 145/1985, del 20 de setembre, es convoquen proves d'habilitació per a l'ingrés en el grup B, ajudants d'arxius, biblioteques i museus, d'acord amb les següents:  
BASES DE LA CONVOCATORIA  
Primer. Objecte de la convocatòria Aquesta convocatòria té per objecte la selecció de personal, mitjançant el sistema de concurs-oposició Lliure, per a cobrir dos llocs vacants d'ajudants d'arxius, biblioteques i museus, grup B, nivell de complement de destinació 16 i complement específic A, a la Biblioteca General de la Universitat Politècnica de València.  
Segon. Requisits dels aspirants  
2.1. Per a ser admès en aquestes proves Selectives, els aspirants hauran de reunir el següents requisits:  
- Ser espanyol.  
- Haver fet els 18 anys.  
- Trobar-se en possessió del títol d'Enginyer tècnic, Formació Professional de 3r, Diplomat o equivalent, Diplomat Universitari, Arquitecte Tècnic o titulat equivalent redonegut pel Ministeri d'Educació i Ciència.  
- No patir una malaltia o defecte físic que impedesca l'exercici de les funcions del lloc de treball.  
- No trobar-se inhabilitat penalment per a l'exercici de funcions públiques.  
- No haver estat separat, mitjançant expedient disciplinari, de cap Administració o Ocupació Pública.  
2.2. Els requisits anteriors hauran de reunir-se en el moment que finalitze el termini de presentació d'instàncies, i gaudir d'aquests durant tot el procés Selectiu, fins al moment de la presa de possessió.  
Tercer. Aspirants amb discapacitació  
El Tribunal establirà per a les persones amb discapacitació que ho sol·liciten, les adaptacions possibles de temps i mitjans per a la realització de les proves. Amb aquesta finalitat, les persones interessades hauran de fer la demanda corresponent en la sol·licitud de petició de la convocatòria.  
Quart. Sol·licituds  
4.1. Els que vulguen prendre part en aquestes proves Selectives hauran de fer-ho constar en la instància que Se'ls facilitarà gratuïtament a la Consergeria del Rectorat de la Universitat Politècnica de València, camí de Vera, s/n, València.  
4.2. Les sol·licituds, cal dirigir-les a l'Excm. Sr. Rector Magfc. de la Universitat Politècnica de València, abans de 20 dies naturals comptats a partir de l'endemà de la publicació d'aquesta convocatòria al Diari Oficial de la Generalitat Valenciana.  
4.3. Les de sol·licituds hauran de ser presentades al Registre General de la Universitat Politècnica de València, situat a l'edifici de Rectorat, camí de Vera, s/n, o en la forma establerta en l'article 66 de la Llei de Procediment Administratiu.  
4.4. Els drets d'examen seran de 1.622 pessetes, i s'ingressaran en el compte corrent núm. 74977063952106 -Taxes de la Caixa d'Estalvis de València, Suc. Universitat Politècnica de València, situada al camí de Vera, s/n.  
4.5. Juntament amb la instància s'adjuntarà una fotocòpia del Document Nacional d'Identitat. Els aspirants hauran de presentar, juntament amb la sol·licitud de participació, la documentació acreditativa dels mèrits que s'hi al·leguen; altrament, no s'hi valoraran.  
5. Cinquè. Admissió d'aspirants  
5.1. Acabat el termini de presentació de sol·licituds, l?òrgan convocant dictarà Resolució, que es publicarà en el Diari Oficial de la Generalitat Valenciana, i que hi contindrà la llista d'admesos i exclosos. Els aspirants exclosos tindran un termini de deu dies comptats a partir de la publicació de la Resolució per a poder reparar el defecte que va motivar la seua exclusió.  
5.2. Transcorregut el termini anterior i reparats el defectes, es dictarà una Resolució amb la llista definitiva d'admesos, que es publicarà en el Diari Oficial de la Generalitat Valenciana, i s'establirà també amb almenys quinze dies d'anticipació la data, el lloc i l?hora de l?inici dels exercicis.  
Sisé. Tribunal qualificador  
6.1. Els tribunal qualificador d'aquestes proves tindrà la composició que figura en l'annex III d'aquesta convocatòria. El nom de les persones que els integren es faran públics en la Resolució amb què es publica la llista d'admesos i exclosos.  
6.2. Els Tribunals no podran constituir-se ni actuar sense la presència d'almenys 4 dels seus membres.  
6.3. Els membres del Tribunal, i els assessors especialistes i ajudants, estan subjectes als motius i causes generals d'abstenció i recusació dels articles 20 i 21 de la Llei de Procediment Administratiu.  
6.4. Els Tribunals podran sempre sota la seua direcció i control directe, utilitzar ajudants i assessors especialistes amb la finalitat d'accelerar les proves.  
6.5. Durant el desenrotllament de les proves Selectives, el Tribunal resoldrà tots el dubtes que pogueren sorgir en l'aplicació d'aquestes normes.  
6.6. A efectes de comunicacions i altres incidències, els Tribunals tindran la seua seu al Camí de Vera s/n, 46740 València, edifici Rectorat.  
6.7. El Tribunal que actue en aquestes proves percebrà les assistències previstes en el Decret 200/1985, del 4 de desembre, del Consell de la Generalitat Valenciana.  
6.8. El Tribunal adoptarà les mesures oportunes per a garantir que els exercicis siguen corregits sense que es conega la identitat dels aspirants.  
Setè. Proves Selectives  
7.1. El procediment de Selecció dels aspirants serà el de concurs-oposició lliure, amb una primera fase d'oposició i una segona fase de concurs.  
7.2. Fase d'oposició. La fase d'oposició estarà formada pels tres exercicis que a continuació s'indiquen, tots ells eliminatoris:  
7.2. 1. Primer exercici. Consistirà en desenvolupar per escrit quatre temes, posats pel tribunal, un per cada conjunt de matèries integrants del programa que figura com annex I d'aquesta resolució La duració d'aquest exercici no podrà ser superior a quatre hores En acabar la prova, els exercicis, en sobre tancat, quedaran dipositats sota la tutela del Tribunal, el qual cridarà, individualment, els candidats per a la lectura de quatre temes Seleccionats per l'aspirant.  
7.2.2. Segon exercici. Consistirà en la redacció dels assentaments bibliogràfics de cinc impresos moderns (dos en castellà, un en anglès, un en francès i un en valencià).  
L'assentament bibliogràfic es redactarà, si escau, d'acord amb les regles vigents de catalogació (Madrid, Direcció General del Llibre i Biblioteques, 1985). Dels cinc proposats, dos d'ells s'ajustaran a un format derivat del MARC, que el Tribunal elaborarà especialment, altres dos al format Ibermarc i un altre a la normativa ISBD.  
Cada assentament constarà de la descripció formal i dels descriptors de matèria subministrada pel Tribunal. Els aspirants podran fer ús de manuals de «Regles de catalogació», «ISBD» i Format «Marc» aportats per ells mateixos.  
El Tribunal subministrarà: llista d'encapçalaments de matèria i impresos dels formats esmentats abans. Les respostes es faran sobre aquests impresos i sobre una fulla en blanc en el cas de l?ISBD.  
La duració màxima d'aquest exercici serà de tres hores.  
7.2.3. Tercer exercici. Estarà composat per dues fases, que caldrà fer en la mateixa sessió:  
Fase I: Disseny de l'estratègia per a una recerca en Base de Dades Bibliogràfica, a partir d'un resum de l'assumpte. El Tribunal facilitarà un manual en anglès del Llenguatge d'interrogació que s'hi ha d'utilitzar. Els aspirants hi podran aportar un diccionari d'anglès.  
Fase II: Consisteix en la realització del resum d'un article complet relatiu a biblioteques o documentació científica, que se subministrarà en anglès o francès. La duració màxima per a fer aquestes dues fases és de tres hores.  
7.3. Fase de concurs. La fase del concurs consistirà en la valoració per part del Tribunal del currículum acreditat; aquest currículum, l?haurà d'aportar cada aspirant en el moment de presentar la sol·licitud de participació en les proves Selectives. La valoració es farà d'acord amb el barem especificat en la base vuitena d'aquesta convocatòria. Només hi podran participar els aspirants que hagen superat la fase d'oposició.  
7.4. Puntuació final. La puntuació final del concurs-oposició serà la suma de la puntuació obtinguda en cadascuna de les fases.  
Vuitè. Qualificació dels exercicis  
8.1. Fase d'oposició: cada un dels tres exercicis de la fase d'oposició és de caràcter obligatori i eliminatori, i es puntuarà de 0 a 10 punts. Per a aprovar s'haurà d'obtenir un minin de 5 punts en cada un d'ells.  
8.2. " puntuació total de la fase d'oposició s'obtindrà sumant les puntuacions obtingudes pels aspirants en els 3 exercicis eliminatoris.  
8.3. En la fase de concurs es valoraran:  
a) L'experiència professional per mitjà de relació contractual en biblioteques públiques o privades amb accés del públic. S'hi diferenciaran, als efectes de major puntuació, les de caràcter científic i/o tècnic, de la resta. Aquest apartat es valorarà de 0 a 5 punts.  
b) La formació acadèmica i altres mèrits específics: titulacions acadèmiques superiors a les requerides per a participar en aquesta convocatòria, cursos específics de formació i perfeccionament, i altres mèrits que considere el Tribunal, de 0 a 3 punts.  
c) Coneixements d'informàtica, de 0 a 2 punts.  
Novè. Llista d'aprovats  
9.1. Acabades les proves Selectives, el Tribunal farà pública, en el lloc de celebració de l?últim exercici i en els llocs que considere oportuns, la llista de les persones aspirants aprovades, segons l?ordre de puntuació que hi hagen obtingut, amb indicació del seu Document Nacional d'Identitat.  
9.2. El Tribunal no podrà aprovar ni declarar que han superat les proves Selectives un nombre superior d'aspirants al de les places convocades en aquesta convocatòria. Qualsevol proposta d'aprovats que contravinga aquestes normes serà nul·la de ple dret.  
9.3. Aquells que superen la fase Selectiva acreditaran els seus coneixements de valencià amb la presentació dels certificats, diplomes o títols reconeguts oficialment.  
9.4. Aquells que no complesquen el requisit anterior es comprometran a la realització, dels cursos que siguen organitzats amb aquesta finalitat.  
Desè. Presentació de documents  
10.1. En el termini de 20 dies naturals des de la publicació en el Diari Oficial de la Generalitat Valenciana de les llistes d'aprovats a què es refereix la base anterior, els aspirants que hi figuren hauran de presentar en el Servei de Personal i Afers Generals els següents documents:  
a) Fotocòpia del DNI  
b) Fotocòpia degudament confrontada del títol d'Enginyer Tècnic, Formació Professional de 3r, Diplomat Universitari, Arquitecte Tècnic o titulat equivalent reconegut pel Ministeri d'Educació i Ciència.  
c) Declaració jurada o promesa de no haver estat separat, mitjançant expedient disciplinari, de cap Administració o Ocupació Pública, ni de trobar-se inhabilitat per a l?exercici de funcions públiques.  
d) Certificat mèdic oficial acreditatiu de no patir cap malaltia o defecte físic que impossibilite per al servei.  
e) Els aspirants que tinguen la condició de minusvàlua hauran de presentar un certificat dels òrgans competents del Ministeri de Treball i Seguretat Social que acredite aquesta condició, com també la seua capacitat per a l?exercici de les tasques corresponents a les places objecte d'aquesta convocatòria.  
10.2. Davant la impossibilitat, degudament justificada, de presentar els documents expressats en l'apartat anterior, es podrà acreditar la possessió de les condicions exigides en la convocatòria mitjançant qualsevol prova admissible en dret.  
10.3. Pel fet de ser funcionari de carrera s'estarà exempt de justificar documentalment les condicions i altres requisits ja aprovats per a obtenir nomenaments anteriors, i hauran de presentar un certificat per aquests conceptes, expedits pel Servei de Personal corresponent.  
10.4. Aquells que dins del termini indicat, i tret de casos de força major, no presentaren la documentació o que del seu examen es deduirà que no posseeixen algun dels requisits esmentats en la base 2, no podran ser nomenats com a personal habilitat i quedaran anul·lades totes les seues actuacions, sense perjudici de la responsabilitat en què pogueren haver incorregut per falsedat de la seua instància.  
Oncé. Nomenament com a personal habilitat  
11.1. Transcorregut el termini de presentació de documentació, el rector de la Universitat Politècnica de València publicarà, en el Diari Oficial de la Generalitat Valenciana, el nomenament com a personal habilitat de la Universitat Politècnica de València.  
11.2. Amb l?ordre de puntuació que s'hi obtinga, s'establirà una llista ordenada que en determinarà la prioritat, atesos els requisits del lloc de treball, per a la posterior adjudicació dels llocs vacants i l'adquisició de la condició de funcionari d'acord amb l'article 20 de la Llei de la Funció Pública Valenciana, o expectativa de destinació dins dels límits establerts per l'article 9.2. de la Llei de la Funció Pública Valenciana, que obliguen a un nomenament d'interí a favor de l?habilitat dins del termini d'un any, una vegada obtinguda l?habilitació.  
Dotzè. Norma final  
La convocatòria, les seues bases i tots els actes administratius que es deriven d'aquesta i de les actuacions del Tribunal, podran ser impugnades per les persones interessades en els casos, i de la manera establerta en la Llei de Procediment Administratiu.  
València, 21 de gener de 1991. - El Rector de la Universitat Politècnica de València: Justo Nieto Nieto.  
ANNEX 1  
1. Biblioteconomia i documentació  
1.1. Instal·lació, equipament i normes de seguretat a les biblioteques.  
1.2. El procés tècnic de les monografies en una biblioteca informatitzada.  
1.3. Catalogació per accés a fonts externes: CD-ROM, OCLC, etc  
1.4. El procés tècnic de les publicacions periòdiques en una biblioteca informatitzada.   
1.5. Catàlegs d'accés públic en línia (OPAC).  
1.6. Serveis als lectors en ambient de xarxa d'àrea local.  
1.7. La gestió del préstec.  
1.8. Intercanvi entre distints catàlegs. Format MARC.  
1.9. Normativa ISO d'aplicació en biblioteques.  
1.10. Bases de dades -bibliogràfiques en tele-accés i en CD-ROM. Abast i serveis que presten.  
1.11. Tècniques d'accés a bases de dades remotes.  
1.12. Llenguatges documentals. Thesaurus.  
1.13. Anàlisis de contingut i indexació de documents.  
2. Biblioteques, Arxius i Museus  
2.1. Biblioteques nacionals. Concepte i funció.  
2.2. Biblioteques públiques. Concepte i funció.  
2.3. Els centres de documentació. L'ICYT.  
2.4. Centres internacionals d'obtenció de documents. British Library Document Supply Center, etc.  
2.5. Les biblioteques de la Comunitat Valenciana.  
2.6. La biblioteca de la Universitat Politècnica de València.  
2.7. Xarxes de biblioteques universitàries i científiques.  
2.8. Concepte, funció i tècniques dels arxius.  
2.9. L'Arxiu de la Corona d'aragó. Arxius de la Comunitat Valenciana.  
2.10. Concepte, funció i tècniques dels museus.  
2.11. Els museus de la Comunitat Valenciana.  
3. Terminologia Científico-Tecnica  
3.1. Conceptologia i terminologia. Principis generals.  
3.2. Terminologia: fonts de referència.  
3.3. Enginyeria civil.  
3.4. Enginyeria industrial.  
3.5. Electrònica i telecomunicacions.  
3.6. Informàtica.  
3.7. Arquitectura i urbanisme.  
3.8. Agricultura.  
3.9. Belles Arts.  
3.10. Ciències bàsiques (matemàtiques, física, química).  
4. Administració Pública  
4.1. La Constitució espanyola.  
4.2. L'organització territorial de l?estat espanyol. Les comunitats autònomes. Constitució, competències i Estatut d?autonomia de la Comunitat Valenciana.  
4.3. El funcionari públic. Concepte i classes. Situació, deures i drets.  
4.4. El Ministeri d'Educació i Ciència. Les universitats. La Llei de Reforma Universitària.  
4.5. El Ministeri de Cultura, la seua relació amb les biblioteques, arxius i museus.  
4.6. Estatuts de la Universitat Politècnica de València.  
4.7. Normativa en la biblioteca de la Universitat Politècnica de València: estatuts, reglaments, etc.,  
4.8. Organitzacions nacionals i internacionals en el camp de les biblioteques i centres de documentació.  
4.9. Aspectes legals i administratius en l?organització dels arxius espanyols.  
4.10. Legislació general i de la Comunitat Valenciana sobre el patrimoni artístic, bibliogràfic i documental.  
ANNEX III  
Tribunal  
President. Vice-rector o persona en qui delegue.  
Vocals. El gerent. Dos representants designats pel rector. Un representant designat per l?IVAP Un representant designat per la Junta de Personal d'administració de la Universitat Politècnica de València.  
Secretària. La cap del Servei de Personal i Afers Generals.